Şaristanê Torontoyî yê Kanada de kurdîstanijan û dostanê înan hêrişê dewleta tirke yê vera Başûrê Kurdîstanî şermezar kerdî. Çalakîkeran sûcê şerî yê dewleta tirke û bêvengîya dewletanê dinya zî protesto kerdî. Çalakîye de pê eşkerayîya çapemenîye ame waştene ke qirkerdiş û hêrişê vera sivîlan wa cade bêrê vindartene.
Çalakîkeran waşt ke Kanada peymanê xo yê Tirkîya reyde batal bikera. Çalakîye de sloganê sey ''Kiştox Erdogan'', ''Dewleta tirke Kurdîstanî ra def biba'' ameyî vatene.
